open-index/open-wikipedia-markdown huggingface dataset:
Ľahká železnica

right|thumb|Rýchlodrážna električka v Dubline

**Ľahká železnica** alebo **ľahké metro** (light rail) je forma mestskej koľajovej dopravy, ktorá používa menej masívne vybavenie a infraštruktúru ako podzemná rýchlodráha, s modernými ľahkými koľajovými vozidlami. Najviac sa ľahká železnica využíva v Spojených štátoch, kde sú to systémy rôznej koncepcie medzi regulárnym metrom a štandardnou modernou električkou.

## Pozri aj
* Ľahké metro
* Rýchlodrážna električka
* Podpovrchová električka

Kategória:Mestská hromadná doprava
Kategória:Električky
Ľahké metro

[thumb|Stanice ľahkého metra v [Glasgowe (Škótsko)]]
**Ľahké metro** je druh mestskej hromadnej dopravy podobný metru alebo iným mestských dráham, napríklad VAL. Na vybudovanie ľahkého metra stačia menšie náklady ako na klasické metro, má však nižšiu prepravnú kapacitu pri použití rovnakého počtu vlakov.

Ľahké metro, podobne ako rýchlodrážna električka alebo podpovrchová električka je alternatíva mestskej hromadnej dopravy predovšetkým pre mestá s približne pol miliónom obyvateľov, kde by bolo klasické metro príliš veľké, nákladné alebo nevyťažené. V niektorých prípadoch sú tieto systémy aj vo väčších mestách, a to kvôli nedostatku financií alebo v snahe vyhnúť sa prípadnej predimenzovanej dopravnej stavbe.

Nevýhodou ľahkého metra je nízka kapacita vlakov, pretože súpravy sú kratšie, užšie a podobne alebo menšie stanice z úsporných dôvodov. Ľahké metro je často nadzemné, ako napríklad v Istanbule. Ak je vedené v podzemí, je založené plytko a vďaka menším parametrom sa môžu trasy lepšie prispôsobiť geologickým podmienkam miest, napríklad menšie polomery oblúkov a pod.

Kategória:Koľajová doprava
Krt

**Krt** môže byť:
* slovenské rodové meno všetkých recentných rodov z čeľade krtovité okrem rodov Desmana, Galemys a Mogera, pozri pod krtovité
* nárečovo: veľmi malý človek
* nemecký názov českého sídla Krty, dnes súčasť obce Krty-Hradec

**KRT** môže byť:
*ukrajinská televízna stanica, pozri KRT (televízna stanica)
*skratka:
**kozmický rádioteleskop (napr. KRT-10)
**Medzinárodné letisko Chartúm (kód IATA)
**tumari-kanuri (kód jazyka podľa ISO 639-3)
**Kleene’s recursion theorem – Kleenova veta o rekurzii
**Kanawha Valley Regional Transportation Authority
**Kašima rinkai tetsudó (japonská železničná spoločnosť)

## Referencie
Däma’ali Tärara

**Däma’ali Tärara** (iný prepis: **Dema’ali Terara**; iný názov: **Sira’äri Isatä Gämora**; talianske názvy:  **(Monte) Dama(i) Ali, Monte Dhamalil**) je v súčasnosti neaktívny, rozľahlý štítový vulkán, nachádzajúci sa na severozápadnom brehu jazera Abbé vo východnej Etiópii. Prevládajúce horniny stavby vulkánu sú bazalty, no severné, západné a južné svahy sú pokryté reťazou ryolitových dómov a lávových prúdov. Hlavný kráter sopky je obkolesený prstencom satelitných kráterov, kopírujúcich steny staršej kaldery. Posledná erupcia sopky bola zaznamenané v roku 1631, odvtedy sú aktívne iba fumaroly a hydrotermálne pramene, sústredené v okolí krátera.

## Externé odkazy
* www.volcano.si.edu - štítová sopka Dama Ali na Global Volcanism Program (anglicky)

Kategória:Sopky Etiópie
Kategória:Štítové vulkány
Kategória:Tisícovky v Etiópii
Thomas Digges

**Thomas Digges** (* 1546 – † 24. august 1595) bol anglický matematik a astronóm, syn Leonarda Diggesa, vynálezca teodolitu a známy popularizátor vedy.V roku 1576 upravil Kopernikovský systém odstránením vonkajšej sféry hviezd a nahradením hviezdami vypĺňajúcimi neohraničený vesmír.

náhľad|Ilustrácia Kopernikovského vesmíru z knihy Thomas Diggesa

Kategória:Narodenia v 1546
Kategória:Úmrtia v 1595
Kategória:Anglickí astronómovia
Kategória:Anglickí matematici
María Mercedes

***María Mercedes*** je  mexická telenovela, ktorú vyrobila a odvysielala Televisa v roku 1992. Hlavnú úlohu hrá Thalía. Táto telenovela je prvá zo série úspešnej trilógie telenoviel (tiež známej ako *María Trilogy*). Hlavná postava je chudobné mladé dievča menom María.

## Dej
Chudobná a nevinná María Mercedes sa musí starať sama o svoju rodinu. Jej otec pije a matka ju opustila, keď bola ešte malá (ale aj tak na ňu nemôže zabudnúť). Aj keď robila rôzne huncúctva, nikdy nedopustila, aby na stole chýbalo jedlo a vždy zabezpečila strechu nad hlavou svojej rodiny nedbajúc o to, ako veľmi sú nevďační. Santiago del Olmo je veľmi bohatý a má prekrásnu vilu v najbohatšej štvrti mesta. Hoci zomiera, nemá pokoj, pretože vie, že jeho ničomná a po peniazoch bažiaca švagriná Malvina bude jeho jediný dedič. Jedného dňa, keď je v záhrade, zahliadne Meche. Ponuka k sobášu, manželstvo, posledná vôla a potmehúdsky plán bláznivej Malviny otočí životy každého v dome del Olmo hore nohami - obzvlášť život Jorgeho Luisa, Malvininho utrápeného syna, do ktorého sa Meche zaľúbi.

## Poznámka
María Mercedes sa stala absolútnym hitom a získala najvyššie podiely v Mexiku . Aj vďaka nej dostala Thalía titul "kráľovná telenoviel".

## Obsadenie
* Thalía ako María Mercedes
* Fernando Colunga ako Chicho
* Arturo Peniche ako Jorge Luis del Olmo
* Carmen Salinas ako Dońa Filogonia
* Laura Zapata ako Malvina del Olmo
* Gabriela Goldsmith ako Magnolia
* Fernando Ciangherotti ako Santiago del Olmo
* Jaime Moreno ako Rodolfo
* Luis Gimeno ako Sebastián
* Luis Uribe ako Manuel
* Roberto Ballesteros ako Cordelio Cordero Manso
* Roberto Guzmán ako Teo 'El Jarocho'
* Aurora Molina ako Natalia
* Virginia Gutiérrez ako Blanca
* Carmen Amezcua ako Digna del Olmo
* Jaime Lozano ako Doctor Diaz
* Héctor del Puerto ako Funcionario
* Héctor Gómez ako Chaplin
* Julio Urrueta ako Napoleon
* Silvia Caos ako Alma

## Externé odkazy
* 

Kategória:Telenovely z 1992
Kategória:Mexické telenovely
Kategória:Telenovely Televisy
Gambit

**Gambit** je šachové otvorenie, v ktorom hráč obetuje materiál (najčastejšie pešiaka), aby získal nejakú výhodu (náskok vo vývine figúr, útok na súperovho kráľa...). Gambitové otvorenia boli najpopulárnejšie v 19. storočí. Postupne však záujem o ne klesal, lebo technika hry v obrane sa zlepšovala, stále sa však hrávajú. Najznámejšie gambity sú: *Kráľovský gambit, Evansov gambit, Budapeštiansky gambit, Volžský gambit, Marshallov útok v [[Španielska hra|Španielskej hre]]*.

## Dámsky gambit
Hoci Dámsky gambit má v názve toto slovo, nejedná sa o gambit v pravom zmysle slova. Ak čierny vezme pešiaka (1. d4 d5 2. c4 dxc4), biely môže okamžite nastoliť materiálnu rovnováhu, hrajúc 3. Da4+ a 4. Dxc4.

Ak hráč zvolí gambitové otvorenie, súper má 3 možnosti:
*gambit príjme
*gambit odmietne, čím sa väčšinou vyhne komplikáciám
*gambit odmietne a sám obetuje materiál (tzv. protigambit). Najznámejšie protigambity sú *Falkbeerov protigambit* (Kráľovský gambit) a *Albinov protigambit* (Dámsky gambit).

V prípade prijatia obetovaného materiálu má hráč tieto možnosti hry:
* udržiavať materiálnu prevahu a spoliehať sa na svoje obranné možnosti. V prípade úspechu uplatňovať materiálnu prevahu v koncovke.
* Menej riskantný spôsob je, že materiál, ktorý hráč získal, vo vhodnom momente vráti a zbaví tak súpera výhody.

## Externé odkazy
* Emil Diemer (19081990) et les gambits sur le site Mieux jouer aux échecs
* Le gambit letton sur le site Mieux jouer aux échecs
* Le gambit Humphrey Bogart sur le site Mieux jouer aux échecs
* Le gambit Fajarowicz sur le site Mieux jouer aux échecs
* Le gambit Boden sur le site Mieux jouer aux échecs
* David Gedult (18971981) et les gambits sur le site Mieux jouer aux échecs

Kategória:Otvorenia v šachu
Štvorcové číslo

**Štvorcové číslo** je také číslo m, ktoré sa dá vyjadriť ako druhá mocnina nejakého celého čísla n, čiže ak platí m = n \cdot n = n^2. Príkladom štvorcového čísla je číslo 16, keďže 16 = 4 \cdot 4 a 4 je celé číslo. Naopak 15 nie je štvorcové šíslo, keďže toto číslo podobnú reprezentáciu nepripúšťa. Prvých 23 štvorcových čísel tvorí postupnosť

: 0, 1, 4, 9, 16, 25, 36, 49, 64, 81, 100, 121, 144, 169, 196, 225, 256, 289, 324, 361, 400, 441, 484...

Vo všeobecnosti, k-tý člen tejto postupnosti je číslo k^2 (pre k>0).

## Vlastnosti
* Keďže celé čísla môžu byť i záporné, každé štvorcové číslo okrem 0 možno vyjadriť dvoma rôznymi spôsobmi, a to ako druhú mocninu k alebo ako druhú mocninu -k. To znamená, že štvorec (druhá mocnina) čísla a čísla k nemu opačného je rovnaký. Pre 0 platí, že k = -k, takže existuje len jedna reprezentácia (0^2).
* Pre štvorcové čísla platí rovnosť k^2 = \textstyle\sum_{j=1}^k(2j-1).
* Asymptotická hustota nenulových štvorcov je 0.

## Príklady
Štvorcové čísla  pod 602 sú:


:02 = 0
:12 = 1
:22 = 4
:32 = 9
:42 = 16
:52 = 25
:62 = 36
:72 = 49
:82 = 64
:92 = 81



:102 = 100
:112 = 121
:122 = 144
:132 = 169
:142 = 196
:152 = 225
:162 = 256
:172 = 289
:182 = 324
:192 = 361



:202 = 400
:212 = 441
:222 = 484
:232 = 529
:242 = 576
:252 = 625
:262 = 676
:272 = 729
:282 = 784
:292 = 841



:302 = 900
:312 = 961
:322 = 1024
:332 = 1089
:342 = 1156
:352 = 1225
:362 = 1296
:372 = 1369
:382 = 1444
:392 = 1521


 
:402 = 1600 
:412 = 1681 
:422 = 1764
:432 = 1849
:442 = 1936
:452 = 2025
:462 = 2116
:472 = 2209
:482 = 2304
:492 = 2401


 
:502 = 2500
:512 = 2601 
:522 = 2704
:532 = 2809
:542 = 2916
:552 = 3025
:562 = 3136
:572 = 3249
:582 = 3364
:592 = 3481


## Referencie


## Pozri aj
* Trojuholníkové číslo

## Externé odkazy
* A000290 - Prvých 44 štvorcov, vlastnosti a odkazy na literatúru
* Typy čísel 

Kategória:Teória čísel
Sapporo

náhľad|Sapporo, Hokkaidó
náhľad|Poloha mesta

**Sapporo** () je piate najväčšie mesto v Japonsku podľa počtu obyvateľov a tretie najväčšie podľa rozlohy. Je to hlavné mesto prefektúry Hokkaido. Má rozlohu 1 121,12 km² a asi 1,9 milióna obyvateľov.

Je známe ako hostiteľské mesto zimnej olympiády v roku 1972 a vďaka každoročnému snežnému festivalu, ktorý priláka viac ako 2 milióny turistov z celého sveta.

## História
Mesto Sapporo vzniklo roku 1868 nariadením japonskej vlády ako budúce hlavné mesto novovytvorenej provincie Hokkaido a už od svojho založenia začalo lákať prisťahovalcov z iných častí Japonska. Roku 1870 sa začala výstavba nového mesta. Roku 1880 bolo mesto spojené s ostatnými časťami Japonska železnicou. Roku 1907 bola v Sappore založená poľnohospodárska univerzita a v roku 1910 boli okolité obce kvôli rýchlemu rastu mesta pripojené k Sapporu. Roku 1918 vznikol v meste systém mestskej električkovej dopravy. V roku 1972 bolo mesto hostiteľom zimnej olympiády. V súčasnosti patrí mesto medzi najväčšie a najdôležitejšie urbanistické sídlo na ostrove Hokkaidó.

## Hospodárstvo
Hospodárstvo Sappora je charakterizované dominantným postavením sektora služieb v štruktúre ekonomiky mesta. Najväčšie priemyselné odvetvia podľa množstva zamestnancov sú informačné technológie, obchod a turizmus. Veľká časť turistickej atraktívnosti mesta spočíva v postavení Sappora, ako centra zimných športov s množstvom dobre vybavených a kvalitných zimných stredísk v blízkom okolí mesta. Mesto je centrom výrobného priemyslu celej oblasti Hokkaida. V meste sa vyrába oceľ, mechanické stroje, papier. Mesto je aj významným centrom potravinárskeho a pivovarníckeho priemyslu. Pivo vyrobené v pivovare Sapporo je známe a obľúbené v celom Japonsku.

## Mestské časti
Sapporo je rozdelené na 10 štvrtí (*ku*):
* Acubecu-ku（厚別区）
* Čúó-ku（中央区）
* Higaši-ku（東区）
* Kita-ku（北区）
* Kijota-ku（清田区）
* Minami-ku（南区）
* Niši-ku（西区）
* Široiši-ku（白石区）
* Teine-ku（手稲区）
* Tojohira-ku（豊平区）

## Partnerské mestá
*  Mníchov, Nemecko, 1972
*  Novosibirsk, Rusko, 1990
*  Portland, Oregon, USA, 1959
*  Šen-jang, Čína, 1980

## Iné projekty


Kategória:Hlavné mestá japonských prefektúr
Kategória:Sídla v prefektúre Hokkaido
Adriana Kohútková

**Adriana Kohútková** (* 6. jún 1966, Bratislava) je slovenská operná speváčka. Študovala spev na Vysokej škole múzických umení v Bratislave u profesorky Hany Štolfovej-Bandovej.

## Kariéra
V roku 1993 sa stala sólistkou opery Slovenského národného divadla v Bratislave, kde stvárnila množstvo rolí svetového repertoáru (Gildu v ''Rigolettovi'', Konstanzu v ''Únose zo serailu'', Donnu Annu v ''Don Giovannim'', Neddu v *[[Komedianti|Komediantoch]]*, Aminu v Belliniho *[[Námesačná|Námesačnej]]*, Violettu v *[[La traviata|La traviate]]*, ''Luciu di Lammermoor'', Máriu v *[[Dcéra pluku|Dcére pluku]]*, Tatianu v *[[Eugen Onegin (opera)|Eugenovi Oneginovi]]* a ďalšie).

So súborom opery Slovenského národného divadla tiež hosťovala v Paríži (Olympia – *[[Hoffmannove poviedky]]*) a v Japonsku (*Musetta* - *[[Bohéma]]*). Roku 1996 naspievala titulnú postavu vo svetovej premiére CD nahrávky opery E. Chabriera – *[[Gwendoline (opera)|Gwendoline]]* pod taktovkou Jeana Paula Penina. Pre spoločnosť HNH International nahrala dve Respighiho opery. Za stvárnenie postáv *Melisandy* (1996), Šemachánskej cárovnej (2002) a *Tatiany* (2006) jej bola udelená cena Slovenského literárneho fondu. V lete 2002 spievala s veľkým úspechom *Konstanzu* v *Únose zo serailu* na opernom festivale v Budapešti. 

V zime roku 2003 sa predstavila ako *Mařenka* v *[[Predaná nevesta|Predanej neveste]]* v divadle G. Verdiho v Terste, na jeseň v ďalšej produkcii v Zürichu. V októbri 2004 hosťovala so Slovenským národným divadlom v Japonsku ako *Violetta* (opera *[[La traviata]]* od Giuseppe Verdiho). Potom nasledovali koncerty v Tokiu s Českou filharmóniou (Janáčkova *[[Glagolská omša]]*, Dvořákova *[[Stabat Mater]]*) pod taktovkou Z. Mácala. 

V roku 2005 do jej repertoáru pribudli postavy *Armgard* v opere *[[Rýnske nymfy]]* Jacquesa Offenbacha, ktorej produkcia sa konala v Ljubljane ako svetová premiéra, ''Rusalka'' (7. mája - premiéra v Štátnej opere Praha) a Tatiana v *Eugenovi Oneginovi* (v legendárnej réžii Petra Konwitschneho). V júli sa predstavila ako Violetta na opernom festivale v Ljubljane pod taktovkou L.Voltoliniho a v októbri na festivale v Salzburgu. V decembri sa Adriana Kohútková po prvý raz predstavila publiku ako operetná speváčka v Lehárovej *[[Veselá vdova (opereta)|Veselej vdove]]* (Hana Glawari). 

Adriana Kohútková je stálym hosťom Národního divadla Praha, Štátnej opery v Prahe, spolupracuje s orchestrami: Slovenská filharmónia, Symfonický orchester Slovenského rozhlasu, Orchester Suisse Romande, Symfonický orchester Düsseldorf, Janáčkova filharmónia Ostrava, Bamberskí symfonici, Česká filharmónia, Symfonický orchester hl.mesta Prahy FOK, a dirigentmi ako O. Lenárd, J. Bělohlávek, P. Maag, Z. Mácal, S. Cambrelling, Y. Darlington, O. Dohnányi, R. Weikert, J. Kovatchev, J. Judd, F. Haider, S. Baudo, P. Altrichter, V. Válek, R. Štúr a ďalší.

## Iné projekty

## Externé odkazy
* SND.sk
* Hudobné centrum
* Operaslovakia.sk
* Opera +. cz
* Operabase.com

Kategória:Slovenské operné speváčky
Kategória:Sopranistky
Kategória:Členovia Opery Slovenského národného divadla
Kategória:Osobnosti z Bratislavy
Maliar (umelec)

[thumb|Detail z obrazu [Las Meninas Diega Velazqueza, kde sa maliar znázornil pri práci]]
**Maliar** je umelec, ktorý vytvára obrazy, dvojrozmerné umelecké diela, nanášaním farbiva na povrchy ako je papier, plátno, drevo, sklo, či glazúru keramických a porcelánových nádob. Používa efekt kompozície a ďalších estetických hľadísk na vyjadrenie výrazu, myšlienky vytvoreného umeleckého diela. 

Umelecké maľby sú využívané ako spôsob prezentácie, dokumentujúce a vyjadrujúce rôznorodé pohnútky, témy v škále tak širokej aká je myšlienková pestrosť a praktická zručnosť umelca. Maľby môžu by naturalistické, popisné, môžu vypovedať určitý príbeh, môžu využívať symboly, emócie môžu byť aj presnými portrétmi konkrétnych osôb. V histórii maliarskych diel dominujú duchovné témy a myšlienky zobrazené na dekoráciách hlinených nádob po biblické scény na stenách interiérov chrámov, v ktorých sa na vyobrazenie božstiev využívajú ľudské postavy.

## Pozri aj

* Maliarstvo
* Zoznam maliarov
* Umenie

Kategória:Výtvarné umenie
Štvorec (rozlišovacia stránka)

**Štvorec** môže byť:

* v geometrii: geometrický útvar, pozri štvorec
* v aritmetike: 
**druhá mocnina
**štvorcové číslo
* v polygrafii: štvorcový olovený výplnok v ručnej sadzbe slúžiaci na vypĺňanie východových a prázdnych riadkov, pozri štvorec (polygrafia)
* vo vojenstve: v minulosti štvorcový útvar pechoty, synonymum: karé, pozri karé (vojenstvo)
Glasgow

**Glasgow** je najväčšie škótske mesto a po Londýne a Birminghame je tretím najväčším mestom v Spojenom kráľovstve. Glasgow leží v najpriemyselnejšej oblasti Škótska, približne 60 kilometrov na západ od hlavného mesta, Edinburghu. Mestom preteká rieka Clyde a menšia rieka Kelvin.

Glasgow je moderné európske veľkomesto. Patrí medzi šestnásť najväčších európskych finančných centier a je tiež najväčším ekonomickým a obchodným centrom Škótska. Taktiež je vyhľadávanou turistickou destináciou; po Londýne a Edinburghu je tretím najnavštevovanejším mestom Veľkej Británie. Vďaka vyspelej infraštruktúre je často považovaný za štartovací bod pre spoznávanie celého Škótska.

## Osobnosti mesta
* William Hamilton (* 1788 – † 1856), filozof a logik
* James Hutchison Stirling (* 1820 – † 1909), filozof a kritik
* William Ramsay (* 1852 – † 1916), chemik, nositeľ Nobelovej ceny
* James George Frazer (* 1854 – † 1941), antropológ, religionista a klasický filológ
* Arthur Henderson (* 1863 – † 1935), politik
* Charles Rennie Mackintosh (* 1868 – † 1928), maliar, architekt a dizajnér
* Andy Aitkenhead (* 1904 – † 1968), kanadský hokejový brankár
* Alexander King (* 1909 – † 2007), chemik
* Victor Turner (* 1920 – † 1983), antropológ
* James Stirling (* 1926 – † 1992), architekt
* Alasdair MacIntyre (* 1929), filozof
* Alex Ferguson (* 1941), futbalový tréner Manchester United
* Mike Heron (* 1942), spevák, gitarista a multiinštrumentalista
* Donovan (* 1946), spevák a básnik
* Mark Knopfler (* 1949), gitarista, spevák a hudobný skladateľ
* Gordon Brown (* 1951), politik a bývalý premiér
* Kenny Dalglish (* 1951), futbalista
* David Knopfler (* 1952), spevák, skladateľ, gitarista a klavirista
* Malcolm Young (* 1953 – † 2017), gitarista
* Angus Young (* 1955), gitarista a spoluzakladateľ kapely AC/DC
* Stevie Young (* 1956), rockový gitarista
* Peter Capaldi (* 1958), herec, režisér a spisovateľ
* Robert Carlyle (* 1961), herec
* James McAvoy (* 1979), herec
* Stephen Maguire (* 1981), snookerový hráč
* Jamie Baker (* 1986), tenista
* Lewis Capaldi, spevák

## Partnerské mestá
*  Havana, Kuba
*  Láhaur, Pakistan
*  Marseille, Francúzsko
*  Norimberg, Nemecko
*  Rím, Taliansko
*  Rostov nad Donom, Rusko
*  Ta-lien, Čína
*  Turín, Taliansko
*  Washington D.C., USA


Kategória:Prístavné mestá v Škótsku
Kategória:Európske hlavné mestá kultúry
Kategória:Oblasti rady v Škótsku
Kategória:Mestá v Škótsku
Gabilläma

**Gabilläma** (iný prepis: **Gabillema**) je v súčasnosti neaktívny stratovulkán, nachádzajúci sa v Etiópii, na priesečníku Afarskej riftovej zóny so severným okrajom etiópskeho riftu. Sopka je tvorená prevažne ryolitovými horninami. Ryolitové lávové domy sa nachádzajú na svahoch sopky a na severnom úpätí sa nachádza rozľahlý (5&nbsp;×&nbsp;17&nbsp;km) lávový prúd bazaltového zloženia, pochádzajúci z trhlinových zón, rozširujúcich sa severne od základne sopky. Nezvetrané lávové prúdy mladšieho veku sa nachádzajú na východnej strane sopky.

## Externé odkazy
* www.volcano.si.edu  - stratovulkán Gabillema na Global Volcanism Program (anglicky)

Kategória:Sopky Etiópie
Kategória:Stratovulkány
Kategória:Tisícovky v Etiópii
Kameň (šach)

**Kameň** (často, ale nesprávne nazývaný *figúrka, figúra*) sa používa na hranie šachu. Šachové kamene sa delia na dve skupiny: pešiakov a figúry. Každý hráč má na začiatku partie 16 kameňov, a to:

* 1 kráľa
* 1 dámu
* 2 veže
* 2 strelcov (jedného na čiernom poli a jedného na bielom poli)
* 2 jazdcov
* 8 pešiakov

Špeciálnym typom šachového kameňa je **exokameň**, ktorý sa používa v kompozičnom šachu pri tvorbe exoproblémov.

## Iné projekty

Kameň
Kategória:Šachové výhonky
Langudi

**Langudi** (iné názvy: **Jangudi, Iangudi, Angudi, Džangudi**) je názov komplexného stratovulkánu, nachádzajúceho sa v severnej časti etiópskeho riftu vo východnej Etiópii. Sopka je tvorená stratovulkanickým ryolitovým komplexom, ukončeným kalderou oválneho tvaru. Postkalderové štádium vulkanickej aktivity zahŕňa trachytické a bazaltové lávové prúdy.

## Externé odkazy
* www.volcano.si.edu - vulkanický komplex Yangudi na Global Volcanism Program (anglicky)

Kategória:Sopky Etiópie
Kategória:Komplexné vulkány
Ajälu Tärara

**Ajälu Tärara** (iný prepis: **Ajelu Terara**) alebo **Ajälu** (iný prepis: **Ajelu**) je neaktívny stratovulkán, pokrytý vegetáciou, nachádzajúci sa v Etiópii v južnom Afare, severne od sopky Adwa. Stavba sopky je tvorená prevažne ryolitovými lávami. Ich viskozita je príčinou výsledného tvaru sopky. Jediný dôkaz aktivity v nedávnej dobe sú hydrotermálne pramene, lokalizované na západných svahoch sopky.

## Externé odkazy
* www.volcano.si.edu - stratovulkán Ayelu na Global Volcanism Program 

Kategória:Sopky Etiópie
Kategória:Štítové vulkány
Kategória:Dvojtisícovky
Timbiriche

**Timbiriche** je meno mexickej skupiny, ktorá debutovala 30. apríla 1982 počas vysielania publicistického programu Hoy Mismo s Guillermom Ochoam. Timbiriche pozostávalo zo šiestich detí, z ktorých väčšina mala rodičov slávnych hercov, spevákov, či skladateľov. Ich mená boli Paulina Rubio, Sasha Sokol, Benny Ibarra, Diego Schoening, Mariana Garza a Alix Bauer. Neskôr sa k sextetu chcel pripojiť Erick Rubín. Meno "Timbiriche" je španielska (latinskoamerická španielčina) verzia hry *[[Dots and Boxes]]*.

V roku 1984 skupina účinkovala v tínedžerskej verzii muzikálu Pomáda (Vaselina v španielčine) a vyrazili s ním na túr po významných španielskych mestách.

V roku 1986, keď všetci členovia boli tínedžeri, bola popularita skupiny asi najväčšia. Thalía nahradila Sasha a Eduardo Capetillo nahradil Bennyho Ibarru, ale ich úspech pokračoval. Sashin odchod zo skupiny bol medzi fanúšikmi veľmi ťažko akceptovaný, pretože bola veľmi obľúbená a Thalía mala veľa možností pocítiť to.

Ďalšie známe náhrady za pôvodnych členov skupiny boli Bibi Gaytan a Edith Márquez. Diego Schoening bol jediný, ktorý nikdy neopustil skupinu.

V roku 1990 uvidel svetlo sveta album *10* a to s rovnakým úspechom ako ten predošlý.

V roku 1992 väčšina členov opustila skupinu a boli nahradení novými. Tí vydali *11*. Prekvapivo si skupina dokázala udržiavať popularitu. Posledný vydaný album bol *12*. Po tomto albume prišiel oficiálny koniec skupiny.

V roku 1998 počas mexickej letnej šou *Acapulco '98* sa pôvodna skupina dala znovu dokopy (spolu s Erickom Rubínom). Neskôr usporiadali národnú šnúru koncertov, z ktorej vzišiel dvojitý live album a tri nové piesne, *Está Despierto*, *Suma Cósmica* a *La Fuerza del Amor*. *Está Despierto* bol vydaný ako singel.

## Pozri aj
* Parchís

## Externé odkazy
* El Concierto - IMDB.com

Kategória:Mexické popové hudobné skupiny
Härtali (erupčná zóna)

**Härtali** (iný prepis: **Hertali**) alebo **Härtale** (iný prepis: **Hertale**) je trhlinová erupčná zóna, tvorená prevažne bazaltami, nachádzajúca sa na južnom konci roviny Awaš v Etiópii. Údaje o poslednej aktivite nie sú k dispozícii, ale na základe sviežo vyzerajúcich hornín sa ich vek odhaduje na holocén.

## Externé odkazy
* www.volcano.si.edu  - vulkanický komplex Hertali na Global Volcanism Program (anglicky)

Kategória:Sopky Etiópie
Li’ado Hajk

**Li’ado Hajk** je menšie vulkanické pole, ktoré pozostáva približne z tucta maarov, troskových kužeľov a lávových prúdov, nachádzajúce sa na rovineAwaš v Etiópii. Na základe morfológie maarov a troskových kužeľov sa predpokladá pleistocénny vek hornín.

## Externé odkazy
* www.volcano.si.edu  - vulkanické pole Liado Hayk na Global Volcanism Program (anglicky)

Kategória:Sopky Etiópie
Kategória:Maary
Vášáryová

**Vášáryová** môže byť:
* Emília Vášáryová (* 18. máj 1942), slovenská herečka
* Magda Vášáryová (* 26. august 1948), slovenská herečka a diplomatka, poslankyňa NR SR
Dofän Tärara

**Dofän Tärara** alebo **Dofän** (iný prepis: **Dofen (Terara)**, iný (,taliansky?) názov: **Dofane**), niekedy označovaný aj ako *„dymiaca hora“*, je súčasnosti neaktívny stratovulkán, nachádzajúci sa v severnej časti eitópskeho riftu v Etiópii. Ryolitová sopka je posiata viacerými drobnými troskovými kužeľmi, sústreďujúcimi sa pozdĺž severojužnej zlomovej zóny. Severnejšie umiestnené kužele sú mladšie (na základe morfológie) a pretrvávajúcej aktivite fumarol na južných svahoch sopky).

## Externé odkazy
* www.volcano.si.edu  - stratovulkán Dofän na Global Volcanism Program (anglicky)

Kategória:Sopky Etiópie
Kategória:Stratovulkány
Kategória:Tisícovky v Etiópii
Figúra (šach)

**Figúra** (v šachu) je druh šachového kameňa. Medzi figúry patrí: kráľ, dáma, veža, strelec a jazdec.
Podľa sily delíme figúry na **ľahké** (strelec, jazdec), **ťažké** (dáma, veža) a **kráľa**.

Dodatok: V hovorovej reči, ale aj v písanom texte sa pod pojmom *figúra* často myslí *ľahká figúra*. Používa sa hlavne pri komentovaní partie. Napr. výraz "*biely má o figúru viac*" znamená "*biely má o jednu ľahkú figúru viac*".

Figúra
Kategória:Šachové výhonky
Maliar

**Maliar** môže byť:
*remeselník, ktorý nanáša farbivo na steny, drevené dosky, a pod.,  pozri maliar (remeselník)
*umelec, ktorý nanáša farbivo na plátno alebo iný povrch, pozri maliar (umelec)
*Maliar (súhvezdie)
Šachový symbol

**Šachové symboly** sa používajú pri zápise a komentovaní šachových partií. Používanie symbolov výrazne uľahčuje a sprehľadňuje zápis partie.
## Skratky kameňov
Kamene sa v texte označujú veľkými písmenami, iba pešiak sa neoznačuje vôbec alebo malým písmenom.

slov. názov - slov. skratka; angl. názov - angl. skratka

* kráľ - K; king - K
* dáma - D; queen - Q
* veža - V; rook - R
* strelec - S; bishop - B
* jazdec - J; knight - N
* pešiak - p; pawn - p

České označenie kameňov je také isté, ako slovenské. V niektorých textoch sa namiesto označenia šachového kameňa písmenom používa jeho označenie obrázkom. Veža a dáma sa označujú tiež aj ako ťažké figúry (v angličtine ako **major pieces**). Jazdec a strelec ako ľahké figúry (v angličtine **minor pieces**) 
## Ďalšie symboly
V šachových textoch(pri komentároch k partiám) sa používa množstvo ďalších symbolov. Jednak sú to symboly, ktoré hodnotia ťah a jednak symboly, ktoré hodnotia pozíciu a ďalšie pomocné symboly. Tu sú najdôležitejšie a najpoužívanejšie:

*Hodnotiace ťah*

***(!)** - pomerne dobrý ťah
***!** - dobrý ťah
***!!** - výborný ťah
***(?)** - pomerne slabý ťah
***?** - chybný ťah
***??** - hrubá chyba
***!?** - ťah, ktorý si zaslúži pozornosť
***?!** - pochybný ťah, ktorý sa nedá označiť priamo, ako chyba
***x** - berie
***e. p.** - en passant; branie mimochodom
***⌓** - tento ťah je lepší ako ťah zahraný v partii
***□** - jediný ťah, ktorý v danej pozícii neprehráva
***Δ** - s myšlienkou, za týmto znakom obvykle nasledujú ťahy, ktoré majú naznačiť myšlienku hry hráča, ktorý v tej pozícii je na ťahu
***∇** - bráni sa, za týmto znakom obvykle nasledujú ťahy, ktorými sa súper môže brániť
***TN** alebo **N** - ťah je v danej pozícii teoretická novinka

*Hodnotiace pozíciu alebo okolnosti, ktoré nastali pri partii*

**=** - hra je vyrovnaná

**=** alebo **⩲** - biely ma malú výhodu

***=+** alebo **⩱** - čierny má malú výhodu
***+/-** alebo  **±** - biely má výhodu
***-/+** alebo  **∓** - čierny má výhodu
***+-** - biely ma rozhodujúcu výhodu
***-+** - čierny má rozhodujúcu výhodu
***∞** - pozícia je nejasná
***=/∞** - čierny má kompenzáciu; hoci má čierny menej materiálu, má pozičné výhody, ktoré kompenzujú materiálny nedostatok
***+** - šach
***++** - dvojšach, 
***#** - mat
***↑**- v danej pozícii hráč, ktorý potiahol, má iniciatívu
***→** - v danej pozícii hráč, ktorý potiahol, má útok
***⇄** - v danej pozícii hráč, ktorý potiahol, má protiútok
***↻** alebo **↑↑** - v danej pozícii hráč, ktorý potiahol, má náskok vo vývine
***⊕** - časová tieseň
***⊙** - zugzwang, nevýhoda ťahu

Kategória:Šach
Fäntale Isatä Gämora

**Fäntale Isatä Gämora** alebo **Fäntale** (iný prepis: **Fentale Isate Gemora, Fentale**, po taliansky **Monte Fantalè**) je v súčasnosti neaktívny stratovulkán, nachádzajúci sa na severnom okraji etiópskeho riftu v Etiópii. Jeho vrchol je ukončený kalderou s rozmermi 2,5&nbsp;×&nbsp;4,5&nbsp;km s výškou stien 500&nbsp;m. Výplň kaldery tvoria trachytické lávové prúdy, samotný vulkán je tvorený prevažne ryolitovými lávovými prúdmi s menšinovým obsahom tufov. Erupcia v roku 1820 sa odohrala na južných svahoch sopky, keď sa z 4&nbsp;km dlhej trhliny vyliala bazaltová láva s objemom 2,5×107&nbsp;m3.

## Externé odkazy
* www.volcano.si.edu - stratovulkán Fentale na Global Volcanism Program (anglicky)

Kategória:Sopky Etiópie
Kategória:Stratovulkány
Kategória:Dvojtisícovky v Etiópii
Margaréta Brabantská

**Margaréta Brabantská**  (* 4. október 1276 - † 14. december 1311, Janov, Taliansko) bola rímska kráľovná, manželka rímskonemeckého cisára a rímskeho kráľa Henricha VII. 

## Život

Margarétino manželstvo s Henrichom VII. spečatilo mier medzi Brabantskom a Luxemburskom po bitke pri Worringene (1288). Stalo sa tak 9. júla 1292 na hrade Tervuren pri Bruseli. 

Margaréta mala napriek hlbokej zbožnosti a asketickým sklonom trvalý vplyv na rozhodnutia svojho manžela. Spolu s ním ju 6. januára 1309 v Aachene korunovali na rímsku kráľovnú. Sprevádzala ho aj počas jeho rímskej jazdy. 

Počas obliehania Brescie ochorela a o pár mesiacov zomrela v Janove (14. december 1311). Tu ju pochovali vo františkánskom kostole San Francesco di Castelletto, v blízkosti hlavného oltára. Náhrobok, ktorý na objednávku cisára Henricha VII. vyrobil Giovanni Pisano sa však nezachoval, pretože kostol začiatkom 19. storočia zbúrali.

## Rodina
* otec Ján I., brabantský vojvoda (1268–1294) 
* matka Margaréta Flanderská, dcéra flanderského grófa Guida III. z Dampierre.
* manžel Henrich VII., rímskonemecký cisár (1312–1313), rímsky kráľ (1308–1313) a luxemburský gróf
** syn Ján Luxemburský (* 1296 – † 1346), český kráľ (1310–1346) ∞ Eliška Přemyslovna
** dcéra Mária (* 1304 – † 1324) ∞ francúzsky kráľ Karol IV.
** dcéra Beatrix (* 1305 – † 1319) ∞ uhorský kráľ Karol Róbert

## Iné projekty

Kategória:Cisárske manželky
Bäru

**Bäru** (iný prepis: **Beru**) je menšie vulkanické pole, ktoré je tvorené lávovými prúdmi prevažne bazaltového zloženia, a ktoré sa nachádza v hlavnom riftovom systéme v centrálnej Etiópii, medzi vulkánmi Fäntale a Koni. Vzhľad hornín poukazuje na relatívne mladý vek hornín, ale bližšie údaje o sopečnej aktivite (či už v minulosti, alebo súčasnej) nie sú známe.

## Externé odkazy
* www.volcano.si.edu  - vulkanické pole Beru na Global Volcanism Program (anglicky)

Kategória:Sopky Etiópie
Ebulioskopia

[náhľad|350x350bod|Roztoky (svetlomodrá) majú nižšie teploty tuhnutia a vyššie teploty varu, než čisté rozpúšťadlá (tmavomodrá). Táto zmena súvisí so zmenou [Chemický potenciál|chemického potenciálu, ktorý sa mení po rozpustení látky v rozpúšťadle.]]
**Ebulioskopia** je fyzikálne chemická metóda, ktorou sa určuje molárna hmotnosť rozpustenej látky podľa nameraného zvýšenia teploty varu (resp. teploty kondenzácie). Pri rozpustení látky v roztoku dôjde k zvýšeniu teploty varu roztoku oproti čistému rozpúšťadlu a podľa tejto zmeny je možné určiť molárnu hmotnosť. Podobnou metódou, ktorá namiesto zmeny bodu varu využíva bod tuhnutia, je kryoskopia.

## Princíp
Podobne ako u kryoskopie, zmena teploty tuhnutia či teploty varu roztoku patrí medzi koligatívne vlastnosti roztokov. Táto zmena prebieha bez ohľadu na povahu rozpustenej látky (napr. jej veľkosť či náboj). Táto zmena súvisí so zmenou chemického potenciálu a takisto s parciálnym tlakom pár nad rozpúšťadlom. Keďže je tlak pár rozpúšťadla nad roztokom nižší oproti tlaku pár nad čistým rozpúšťadlom, je roztok potrebné zahriať na vyššiu teplotu. Zníženie tlaku pár rozpúšťadla (parciálneho tlaku) nad roztokom popisuje Raoultov zákon.

Pre výpočet molárnej hmotnosti rozpustenej látky potom platí vzťah

:M = E_e\frac{g}{\Delta T_e g_0}

kde *M* je molárna hmotnosť, *E<sub>e</sub>* je ebulioskopická konštanta, *g* je hmotnosť rozpustenej látky, *ΔT<sub>e</sub>* je zvýšenie teploty varu a *g<sub>0</sub>* je hmotnosť rozpúšťadla. Ebulioskopická konštanta udáva teoretické zvýšenie teploty varu, ak by roztok mal molalitu rovnú 1&nbsp;mol/kg. Pre vodu je *E<sub>e</sub>* = 0,513 K. Táto konštanta má len teoretickú hodnotu, pretože platí len pre roztoky, pre ktoré platí Raoultov zákon, ktorý neplatí pre roztoky s vysokou koncentráciou.

### Meranie
Samotné meranie ebulioskopie prebieha v zariadeniach zvaných ebulioskopy, na meranie teploty sa využíva napríklad Beckmannov teplomer.

## Referencie

Kategória:Fyzikálna chémia
Pomáda

***Pomáda*** je populárny muzikál od Jima Jacobsa a Warrena Caseyho. Veľmi úspešná bola sfilmovaná verzia nakrútená v roku 1978 s učinkujúcimi Johnom Travoltom a Oliviou Newton-Johnovou.

Muzikál je založený na téme stredoškolským skupín z 50. rokov 20. storočia a obsahuje aj postavy "tvrdých chlapov" z robotníckej triedy – greaserov, z čoho pochádza aj názov muzikálu v angličtine (*Grease*) Muzikál sa odohráva na fiktívnej škole Rydell High v Chicagu. Niektoré zo sociálnych tém použitých v muzikáli sú „tínedžerské tehotenstvo“ a „násilie gangov“; tiež narába s témami ako láska, priateľstvo, rebelantstvo a skúmanie sexuálnej stránky počas dospievania a tiež v istej miere triedne konflikty.

## Piesne

**1. dejstvo:**

1) *Alma Mater* – Miss Lynch, Patty a Eugene

2) *Alma Mater Parody* – Pink Ladies a Burger Palace Boys

3) *[[Summer Nights]]* – Sandy a Danny, Pink Ladies a Burger Palace Boys

4) *Those Magic Changes* – Doody, Burger Palace Boys a Pink Ladies

5) *Freddy, My Love* – Marty a Pink Ladies

6) *Greased Lightnin*' – Kenickie a Burger Palace Boys

7) *Mooning* – Roger a Jan

8) *Look at Me, I'm Sandra Dee* – Rizzo

9) *Since I Don't Have You* – Sandy

10) *We Go Together* – Pink Ladies a Burger Palace Boys

**2. dejstvo:**

1) *Shakin' at the High School Hop* – Všetci

2) *It's Raining on Prom Night* – Sandy a rádiový hlas zo zákulisia

3) *Shakin' at the High School Hop (Reprise)* – Všetci

4) *Born to Hand-Jive* – Johnny Casino so skupinou

5) *Beauty School Dropout* – Teen Angel, Frenchie a chór

6) *Alone at a Drive-In Movie* – Danny a Burger Palace Boys

7) *Rock 'N' Roll Party Queen* – Roger a Doody

8) *There Are Worse Things I Could Do* – Rizzo

9) *Look at Me, I'm Sandra Dee (Reprise)* – Sandy

10) *All Choked Up* – Sandy a Danny, Pink Ladies a Burger Palace Boys

11) *We Go Together (Reprise)* – Všetci

## Pozri aj
* *[[Grease (film)|Grease]]*, the film version
* Broadway theatre and West End theatre
* Youth culture

## Externé odkazy
* Grease Audition Advice & Show Information from MusicalTheatreAudition.com
* "Grease" the West End production home page
* "Grease" at Internet Broadway Database
* Grease Production Photos  at Theatre Cedar Rapids

Kategória:Muzikály USA
K’onä Isatä Gämora

**K’onä Isatä Gämora** (iný prepis: **K’one Isate Gemora**) alebo **K’onä** (iný prepis: **K’one**) je názov vulkanického komplexu, pozostávajúceho z viacerých kaldier (celkovo z ôsmich), troskových kužeľov a lávových prúdov, nachádzajúceho sa v Etiópii, asi 30&nbsp;juhozápadne od sopky Fäntale. Najväčšia je kaldera *Gariboldi* s rozmermi 5&nbsp;×&nbsp;7,5&nbsp;km, jej východné steny sú prerušené menšou kalderou. Dno kaldery a jej steny sú rozrušené trhlinami, usporiadanými paralelne v severojužnej línii.

## Externé odkazy
* www.volcano.si.edu  - vulkanický komplex Kone na Global Volcanism Program (anglicky)

Kategória:Sopky Etiópie
Kategória:Kaldery
Bosät-Bäriča

**Bosät-Bäriča** (taliansky názov **Boseti**) je názov stratovulkanického komplexu, pozostávajúceho z dvoch vulkánov **Bosät Tärara** (iný prepis: **Boset Terara**, po taliansky **Boseti-Gudda**) a **Bäriča Tärara** (iný prepis: **Beriča Terara**, po taliansky **Boseti-Bariccia**), ktorých erupčná činnosť je vzájomne ovplyvňovaná. Komplex sa nachádza v centrálnej Etiópii, približne 100&nbsp;km juhovýchodne od hlavného mesta Addis Abeba.

V počiatočnom štádiu aktivity komplexu prevažovali erupcie bazaltovo-trachytických láv, po ktorom nasledovali explozívne erupcie ryolitov a neskoršie sformovanie kaldery. Postkalderové štádium aktivity prinieslo produkciu obsidiánových lávových dómov a pridružených lávových prúdov, ktoré úplne deštruovali kalderu. Zvyšky jej stien sa dajú nájsť na severozápadnom svahu sopky Bosät.

## Externé odkazy
* www.volcano.si.edu  - stratovulkanický komplex Boset-Bericha na Global Volcanism Program (anglicky)

Kategória:Sopky Etiópie
Kategória:Stratovulkány
Kategória:Dvojtisícovky
Bishoftu (vulkanické pole)

**Bishoftu** je názov vulaknického poľa v Etiópii, pozostávajúceho z viacerých troskových kužeľov a maarov. Niektoré z maarov sú zaliate vodou a slúžia ako rekreačná oblasť blízkeho hlavného mesta Addis Abeba. Viaceré krátery a kužele sú orientované v smere severovýchod-juhozápad, paralelne so smerom etiópskeho riftového systému. V horninovom zložení poľa prevládajú ryolity.

## Zoznam vulkanických fenoménov poľa Bishoftu (názvy sú uvedené v anglickom prepise)
* **Troskové kužele**
** Dankole
* **Krátery**
** Aranguadi
** Biete Mengest
** Bishoftu Hayk
** Haro Maja
** Hora Arsedi Hayk
** Horaro Hayk
** Kilole

## Externé odkazy
* www.volcano.si.edu - vulkanické pole Bishoftu na Global Volcanism Program (anglicky)

Kategória:Sopky Etiópie
Kategória:Troskové kužele
Kategória:Maary
Bimetalizmus

**Bimetalizmus** je peňažná sústava/mena, základom ktorej sú dva drahé kovy, a to spravidla striebro a zlato.

Bimetalizmus je spravidla druhým stupňom vývoja v histórii peňažnej výmeny. Ako výmenný prostriedok tu slúžia dva cenné kovy-zlato a striebro. Bimetalizmus vznikol z trimetalizmu vylúčením mede, ako výmenného prostriedku.

Kategória:Mena
Monometalizmus

**Monometalizmus** je peňažná sústava/mena, základom ktorej je len jeden drahý kov (napríklad striebro alebo zlato).

Je to spravidla ďalší stupeň vývoja po bimetalizme. Ak je jediným výmenným prostriedkom zlato, hovoríme o tzv. zlatom štandarde, čo znamená voľnú vymeniteľnosť peňazí za zlato.

Kategória:Mena
Trimetalizmus

**Trimetalizmus** je peňažná sústava (mena), základom ktorej sú tri drahé kovy, a to spravidla striebro, zlato a meď. Po trimetalizme spravidla nasleduje bimetalizmus.

Trimetalizmus sa uplatnil napr. v starovekom Egypte v 3. storočí pred Kr.

## Pozri aj
* monometalizmus
* bimetalizmus
* symmetalizmus (peňažná sústava, pri ktorej sa kovové mince razia zo zmesi zlata a striebra)

## Referencie

Kategória:Mena
Gamaliel II.

**Gamaliel II.** alebo **Gamaliel z Javne**, krátko **Raban Gamaliel** (alebo *Gamliel*) bol židovský učenec, tanaita, vnuk Gamaliela Staršieho, predseda sanhedrinu v Javne (lat. *Jamnia*). Po zničení Druhého chrámu sa Gamaliel pokúšal vybudovať v Javne nové stredisko židovského intelektuálneho života. 

Rozhodol o prijatí kníh Kazateľ a Pieseň piesní do biblického kánonu, ktorý tak uzatvoril. 

Kategória:Tanaiti
Ján Fadrusz

**Ján Fadrusz** (), krstený *Ján Evanjelista Fadrusz* (; * 2. september 1858, Bratislava, Uhorsko, Rakúske cisárstvo, dnes Slovensko – † 25. október 1903, Budapešť, Rakúsko-Uhorsko, dnes Maďarsko) bol uhorský sochár. Jeho zameraním bol klasicistický pomníkový smer.

Narodil sa na Zámockej ulici v Pálffyho dvore, v chudobných pomeroch. Vyučil sa za zámočníka, vo voľných chvíľach maľoval a kreslil. Študoval na rezbárskej škole v Uhrovci s podporou mestského magistrátu. Výtvarne nadaného chlapca (1883 - reliéf *Ahasver*) sa ujal archivár J. A. Batka a dopomohol mu k štúdiu na viedenskej akadémii. Na základe odporúčania V. Tilgnera v roku 1885 dostal štipendium 1. Prešporskej sporiteľne. 

Po absolvovaní akadémie vytvoril v Bratislave sériu akademicky rutinovaných búst (*Jakub Palugyay*, *Laforest - dómsky zbormajster*), ale prerazil až svojim *Kristom na kríži* v roku 1892 v Blumentálskom kostole za ktorého dostal Munkácsyho cenu (práca podľa ukrižovaného modelu i vlastného ukrižovania). 

V roku 1893 si v Budapešti otvoril sochársky ateliér a venoval sa portrétnemu a monumentálnemu sochárstvu (sochy Ľudovíta Tiszu, Mikuláša Wesselényiho a jazdecká socha Mateja Korvína v Kolozsvári a mnohé iné diela). Panovník ho vymenoval rytierskym krížom Františka Jozefa a rádom železnej koruny tretej triedy. Čestný doktorát mu udelila Kolozsvárska univerzita. 

Medzi jeho najznámejšie diela patrilo milenárne súsošie Márie Terézie v Bratislave na dnešnom námestí Ľudovíta Štúra, ktoré bolo v roku 1921 rozbité.

Viaceré práce z jeho mladosti (portréty a figurálne kompozície) sú väčšinou v galérii mesta Bratislavy. Ako 45-ročný nečakane zomrel v Budapešti, kde je aj pochovaný.

## Galéria

Mátyás szobor Kolozsváron.JPG|Súsošie Mateja Korvína v Kluži
Súsošie Márie Terézie v Bratislave (1897-1921).jpg|súsošie Márie Terézie v Bratislave
Fadrusz, Kruzifix "Consummatum est!".jpg|Kristus na kríži v Blumentálskom kostole


## Referencie


## Iné projekty

Kategória:Uhorskí sochári
Kategória:Maďarskí sochári
Kategória:Slovenskí sochári
Kategória:Osobnosti z Bratislavy
Kategória:Absolventi Akadémie výtvarných umení vo Viedni
Kategória:Nositelia Radu Františka Jozefa
Kategória:Pochovaní na cintoríne Kerepesi
František Dojčák

**František Dojčák** (* 23. august 1913 – † 5. apríl 1989) bol slovenský astronóm, priekopník amatérskej astronómie, pôsobil v Spišskej Novej Vsi.

Kategória:Narodenia v 1913
Kategória:Úmrtia v 1989
Kategória:Slovenskí astronómovia
Mambo Café (film)

**Mambo Café** je celovečerný film mexicko-americkej koprodukcie. Je to komédia s herečkou a speváčkou Thalíou v hlavnej úlohe. Ďalšie úlohy stvárnili Paul Rodríguez, Rosanna DeSoto a Danny Aiello.

## Dej

Portorikánsky pár, Frank a jeho manželka Carmen, vlastní latinskoamerickú reštauráciu s názvom *Mambo Café* v španielskom Harleme v New Yorku. Ich syn Ricky, ktorý je veľký nezbedník a vždy si ho spájajú s krádežami a chuligánstvom. Ich dcéra Nydia, ktorá študuje na Bostonskej univerzite, prichádza neočakávane domov. Rodina ťažko zvláda jej návrat, dlhov majú vyše hlavy, reštaurácia nevynáša a nemá skoro žiadnych hostí. Niečo sa musí urobiť, pretože nedokážu podporovať dcérine univerzitné štúdium.

## Obsadenie
*Thalía ako Nydia
*Danny Aiello ako	Joey
*Robert Costanzo ako Antonio Andalucci ("Fat Tony")
*Kamar de los Reyes ako Manny
*Rosana DeSoto ako Carmen
*Rick González ako Ricky
*Richard Hillman ako Chris
*Paul Rodríguez ako Frank

Kategória:Filmy podľa názvu
Kategória:Filmy z 2001
Kategória:Mexické filmové komédie
Kategória:Filmové komédie USA
Sodäre (vulkanické pole)

**Sodäre** (iný prepis: **Sodere**) alebo **Sodore** je menšie vulkanické pole, pozostávajúce z niekoľkých pyroklastických troskových kužeľov a lávových prúdov. Rozprestiera sa na ploche 15&nbsp;×&nbsp;25&nbsp;km na východnom okraji etiópskeho riftu, severne od mesta Mälkasa (Melkas(s)a) v Etiópii. K severovýchodnému okraju poľa zasahuje lávový prúd bazaltového zloženia až od sopky Bosät-Bäriča.

## Externé odkazy
* www.volcano.si.edu - vulkanické pole Sodäre na Global Volcanism Program (anglicky)

Kategória:Sopky Etiópie
Kategória:Troskové kužele
Fundamentálna akciová analýza

Najčastejšie používaným prístupom analýzy **akcií** je **fundamentálna analýza**, ktorá tiež býva niekedy chybne označovaná len ako finančná analýza. Fundamentálna analýza vychádza z predpokladu, že na trhu existujú podhodnotené a nadhodnotené cenné papiere. Ide o také cenné papiere, ktorých vnútorná hodnota (spravodlivá či teoretická cena), ktorá je stanovená metódami fundamentálnej analýzy, sa líši od aktuálnej ceny kótovanej na niektorom akciovom trhu. Okrem výpočtu vnútornej hodnoty je schopná fundamentálna analýza poskytovať krátkodobé i dlhodobé projekcie ekonomickej a finančnej sily krajiny, odvetvia, sektoru a jednotlivých spoločností.

Slovník bankovníctva, poisťovníctva a kapitálových trhov definuje fundamentálnu analýzu nasledovne: „Fundamentálna analýza je najkomplexnejší druh akciovej analýzy, ktorý hľadá základné a podstatné faktory globálneho, politického, ekonomického, odvetvového a firemného charakteru, ktoré významne ovplyvňujú kurz, popr. vnútornú hodnotu akcie. K odhaľovaniu a podrobnému skúmaniu kurzotvorných faktorov dochádza na troch úrovniach:

# Globálna fundamentálna analýza, ktorá analyzuje ekonomiku ako celok a jej vplyv na akciové kurzy.
# Odvetvová fundamentálna analýza, ktorá skúma špecifiká odvetvia a ich dopad na akciové kurzy.
# Analýza jednotlivých spoločností a finančná analýza, ktoré sa pokúšajú ohodnotiť dôležité charakteristiky vybraných spoločností.

Typickým znakom fundamentálnej analýzy je snaha o kvantifikáciu vnútornej hodnoty, najmä na jej tretej úrovni. Fundamentálna analýza sa opiera o dátovú základňu v podobe všetkých minulých a súčasných (t. j. verejných) informácií a pokúša sa odpovedať na otázku prečo sa čo v budúcnosti stane.“

## Pozri aj
* Technická analýza
* P/E ratio

Kategória:Cenné papiere
Gädamsa

**Gädamsa** (iný prepis: **Gedamsa**) alebo **Gadamsa** je 7&nbsp;×&nbsp;9&nbsp;km široká kaldera, nachádzajúca sa v centrálnej Etiópii, juhovýchodne od jazera Koka. Kaldera leží nad etiópskym riftovým systémom a jej východný okraj je popretkávaný viacerými zlomami tohto riftu. Kaldera bola vytvorená po sérii explozívnych erupcií trachytických hornín. Neskoršia fáza vulkanizmu vytvorila na dne kaldery viacero troskových kužeľov ryolitového zloženia. Najmladšie horniny pochádzajú z erupčných centier v riftovej zóne, keď došlo k vyliatiu malého množstva bazaltových láv. Z dovch lokalít je hlásená fumarolická aktivita.

## Externé odkazy
* www.volcano.si.edu - kaldera Gedamsa na Global Volcanism Program (anglicky)

Kategória:Sopky Etiópie
Kategória:Kaldery
Bora-Bericcio

**Bora** a **Bericcio** sú talianske názvy dvoch troskových kužeľov, nachádzajúcich sa v centrálnej Etiópii, vo východnej časti etiópskeho riftu. Bora sa po amharsky volá **Borra**.

Kráter Bory má priemer 1,5&nbsp;km, kráter Bericcia je menší, ale na jeho južnom svahu sa nachádza väčší - 1,5&nbsp;km široký kráter. Na východných svahoch komplexu sa nachádza viacero menších pyroklastických kužeľov. Vek oboch kužeľov, ako aj všetkých vulkanických produktov oblasti sa odhaduje na holocén. Neukončenú vulkanickú činnosť dokladajú početné aktívne fumaroly na oboch sopkách.

## Externé odkazy
* www.volcano.si.edu  - vulkanický komplex Bora-Bericcio na Global Volcanism Program 

Kategória:Sopky Etiópie
Kategória:Troskové kužele
Butadžiri-Silti

**Butadžiri-Silti** je 80&nbsp;km dlhé vulkanické pole, nachádzajúce sa na západnom okraji etiópskeho riftu, blízko mesta Däbrä Zäjit v Etiópii. Pole je tvorené viacerými dómami, troskovými kužeľmi, maarmi a lávovými prúdmi. V starších horninách prevládajú ryolity, v mladších bazalty.

## Zoznam vulkanických foriem poľa Butadžiri-Silti
* **Maary**
** Ara-Šätan
** Haro Madža

## Iné projekty

## Externé odkazy
* www.volcano.si.edu  - vulkanické pole Butajiri-Silti na Global Volcanism Program 

Kategória:Sopky Etiópie
Kategória:Troskové kužele
Kategória:Maary
O’a (kaldera)

**O’a** alebo **Šal(l)a (Hajk)** alebo po taliansky **(Lago) Scial(l)a** je najvačšia kaldera v Etiópii. Nachádza sa na východnom brehu jazera Shalla (O’a). Kaldera bola sformovaná pri mohutnej explózii pred 240&nbsp;000&nbsp;rokmi. Postkalderové štádium aktivity sa prejavilo vytvorením dvoch pyroklastických troskových kužeľov bazaltového zloženia severne od kaldery a skupiny tufových prstencov a lávových prúdov blízko juhozápadného okraja pobrežia jazera. Na oboch brehoch jazera sa nachádzajú aktívne fumaroly.

## Externé odkazy
* www.volcano.si.edu - kaldera O’a na Global Volcanism Program (anglicky)

Kategória:Sopky Etiópie
Kategória:Kaldery
Narcis

**Narcis** môže byť:

* postava gréckej mytológie, pozri Narcis (mytológia)
* rodové meno rastliny, pozri narcis (rod)
* samoľúby muž, pozri samoľúbosť
* narcista, pozri pod narcizmus
* svätec a biskup, pozri Svätý Narcis
* krstné meno, pozri Narcis (prvé meno)
* priezvisko, napr.:
** Ladislav Narcis, český spisovateľ a literárny historik